Томас Јохансон

мини|Томас Јохансон
**Карл Томас Кони Јохан** (24 март 1975) е шведски пензиониран професионален тенисер и тренер. На 10 мај 2002 година, тој го достигнал 7то  место на светско рангирање во поединечна конкуренција на Здружението на тениски професионалци (ATP). Најдобрите моменти во неговата кариера во поединечна конкуренција вклучуваат Гренд слем титула на Австралија Опен во 2002 година и титула на АТП Мастерс турнирите и тоа на Мастерсот во Канада во 1999 година. Тој, исто така, освоил и сребрен медал на Летните олимписки игри 2008 во конкуренција на машки двојки, каде партнер му бил Сајмон Аспелин.

Почнувајќи од јули 2021 година, Јохансон е последниот Швеѓанец кој победил голем турнир во поединечна конкуренција.

Карл бил тренер на Дејвид Гофин и тоа до крајот на 2020 година.

## Тениска кариера

### Јуниори
Јохансон почнал да игра тенис на петгодишна возраст со својот татко Кристер. Во 1989 година, станал европски шампион до 14 годишна возраст во поединечна конкуренција и ја освоил титулата во двојки (заедно со Магнус Норман). Дури и кога го повредил десниот лакт додека играл на тенискиот турнир во Оринџ Боул на позраст 16 години во 1991 година, тој собрал сили и сепак успеал да стигне до финалето, губејќи од Шпанецот Гонсало Коралес. Заврши на 10то место на светската јуниорска ранг-листа во 1993 година.

### Професионална кариера
Истата таа 1993 година тој се приклучил на професионалните турнири, но сепак станал професионалец дури следната година. Тој успеал да освои 9 титули на највисоко ниво во поединечна конкуренција и 1 титула во двојки, вклучително и Мастерсот во Канада во 1999 година кога го победил светскиот рекет број 4 во тоа време Јевгени Кафелников. Подоцна неочекувано го освоил Австралија опен во 2002 година (додека претходно никогаш не напредувал повеќе од четвртфинале во неговите претходни 24 Гренд слемови) откако ги победил Јакобо Дијаз, Маркус Хипфл, Јунес Ел Ајнауи, Адријан Воинеа, Јонас Бјоркман и Јиржи Новак пред да успее да го победи големиот противник во финалето, Марат Сафин, и тоа во четири сета. Јохансон станал првиот шведски играч кој освоил Гренд Слем откако Стефан Едберг ја освоил титулата на САД Опен во 1992 година. Карл бил и првиот Швеѓанец кој се искачил на највисокото место на Австралија Опен како по неговиот идол од детството Матс Виландер. Виландер тоа го сторил во 1988 година.

Повредата на коленото на Јохансон му претставувала голема пречка во половина од сезоната 2002 и скоро целата 2003 година, и затоа тој не бил во можност да се натпреварува во полн капацитет дури до почетокот на 2004 година. Многу луѓе не биле сигурни дека Јохансон ќе може повторно да се натпреварува поради сериозноста на повредата. Во 2005 година, тој се вратил и станал првиот шведски играч кој стигнал до полуфиналето на Вимблдон секако по легендата  Едберг од 1993 година. До полуфиналето тој имал загубено само еден сет, а во полуфиналето загубил од  вториот носител Енди Родик во четири сетови кој траел 2 часа и 59 минути, а резултатот бил 7–6 (8–6), 2–6, 6–7 (8–10), 6–7 (5–7).

При крајот на сезоната, Јохансон ја освоил својата 9та и последна титула на АТП турнирот во Санкт Петербург, победувајќи го Николас Кифер.

Во 2006 година, Швеѓанецот се мачел низ целата сезона откако на почетокот од истата претрпел нова повреда, овојпат на окото. Најдобрите моменти во сезоната му биле стигнувањето до 4то коло на Австралија опен (каде што загубил од хрватот Иван Љубичиќ). Неговата прва титула во двојки му била во Баштад, Шведска со сонародникот Јонас Бјоркман. Подоцна тој го загубил  турнирот во Санкт Петербург, иако бил бранител од претходната сезона загубил од Марио Анчиќ.

На Летните олимписки игри во Пекинг 2008 година стигнал до финалето во двојки со Сајмон Аспелин, каде што загубил од швајцарскиот тим составен од Роџер Федерер и Станислас Вавринка губејќи во 4 сета.

Од 6 март 2009 година, тој го држи рекордот во Дејвис купот во својата кариерата, а тоа бил 18 одиграни натпревари и 15 победи, а во поединечна конкуренција имал резултат од 17 одиграни и само 12 загубени натпревари. Тој играл за Шведска секоја година освен 2003 година (кога бил надвор од терените поради повреда скоро цела сезона). За својата земја играл од 1998 година. Карл во кариерата имал вкупен резултат од 356 одиграни натпревари и од нив 292 победи.

Тој се пензионирал во јуни 2009 година по 15годишна успешна кариера.

## Личен живот
Неговиот идол додека растел бил Матс Виландер, кој бил капитен на шведскиот Дејвис куп тим. Карл бил исто така и добар играч на голф и флорбал (хокеј на тврда подлога), како и љубител на хокеј на мраз. Тој постигнал два гола и асистирал за уште еден во победата со резултат од 6–5 на АТП ѕвездите против играчите на Националната хокеарска лига во хокеј на мраз. Овој настан се играл на улиците на Монтреал во 2001 година. Се оженил со Жизела Калтенчер на 3 декември 2005 година.

## Опрема
Карл е спонзориран од фирмата Dunlop Sport и тоа за рекети и спортска облека како и од адидас за спортски патики. Тој користел силно модифициран Dunlop Pro Revelation рекет „paintjobbed“.

## Значајни финалиња

### Грен слем финалиња

#### Поединечна конкуренција: 1 (1 титула)

### Финале на АТП Мастерс турнири

#### Сингл: 1 (1 титула)

## Олимпијада

### Двојки (парови): 1 (1 сребро)

## Финалиња во кариерата на АТП

### Сингл: 14 (9 титули, 5 второпласиран)

### Двојки: 2 (1 титула, 1 вицешампион)

## Временски рокови за изведба

### Слободни
*Натпреварите од Дејвис купот се вклучени во статистиката.*

## Топ 10 победи

## Надворешни врски

* 
* 
* Историја на светската ранг-листа на Јохансон

Категорија:Олимписки сребрени медалисти за Шведска
Категорија:Живи луѓе
Категорија:Родени во 1975 година
Категорија:Шведски тенисери